《德宗景皇帝实录尊藏皇史宬礼成恭纪 其二》
清代·郭曾炘

御河路转小南城，典守犹余老禁兵。两翼分排金鐀灿，九霄上烛玉虹明。

检书供奉长歌壮，受印亲藩异数荣。欲证旧闻遗老尽，文谟武烈想承平。

作者简介：郭曾炘，号春榆，一号匏庵，侯官人。光绪庚辰进士，改庶吉士，授礼部主事，官至典礼院掌院学士。谥文安。有《匏庐诗存》。